text: Vi får frost, blæst og vintertid i weekenden
  28 oktober 2016 kl. 07.27
  Natten til søndag skal uret stilles til vintertid, og vinterligt vejr præger også weekenden.
  Når vi  i weekenden stiller uret fra sommertid til vintertid, er det ikke kun viserne, som afslører, at det er ved at være vinter. Overgangen til vintertid bliver markeret med temperaturer, der flere steder kan nå helt ned til frysepunktet.
  Weekendens vejr bliver nemlig et varsel om, at vinteren står for døren. Overgangen til vintertid bliver markeret med temperaturer, der flere steder kan nå helt ned til frysepunktet. Det siger Dan Nilsvall, vagthavende meteorolog ved Danmarks Meteorologiske Institut, DMI, til Ritzau.
  - Overordnet set er søndag den dag, der ser bedst ud. Lørdag kan der komme lidt sol, men det vil være skyerne, som dominerer. Jeg kan heller ikke udelukke, at der kommer byger et par steder, siger meteorologen.
  - Det bliver koldt, og 10-12 grader er jo ikke så høje temperaturer, men det er jo også snart november, siger Dan Nilsvall.
  